CELEX: 32010R0388
Language: lv
Date: 2010-05-06 00:00:00
Title: Komisijas Regula (ES) Nr. 388/2010 ( 2010. gada 6. maijs), ar ko īsteno Eiropas Parlamenta un Padomes Regulu (EK) Nr. 998/2003 attiecībā uz dažu sugu lolojumdzīvnieku [mājas (istabas) dzīvnieku] maksimālo skaitu nekomerciālai pārvietošanai (Dokuments attiecas uz EEZ)

7.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 114/3
            
         KOMISIJAS REGULA (ES) Nr. 388/2010
   (2010. gada 6. maijs),
   ar ko īsteno Eiropas Parlamenta un Padomes Regulu (EK) Nr. 998/2003 attiecībā uz dažu sugu lolojumdzīvnieku [mājas (istabas) dzīvnieku] maksimālo skaitu nekomerciālai pārvietošanai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (1) un jo īpaši tās 19. pantu,
   tā kā:
   
               (1)
            
            
               Regulā (EK) Nr. 998/2003 noteiktas dzīvnieku veselības prasības, kas piemērojamas lolojumdzīvnieku nekomerciālai pārvietošanai, un noteikumi, kas attiecas uz šādas pārvietošanas pārbaudēm. Tā attiecas uz I pielikumā norādīto sugu lolojumdzīvnieku pārvietošanu starp dalībvalstīm vai no trešām valstīm. Minētā pielikuma A un B daļā norādīti suņi, kaķi un seski.
            
         
               (2)
            
            
               Regulā (EK) Nr. 998/2003 noteiktās prasības atšķiras atkarībā no tā, vai lolojumdzīvniekus pārvieto no vienas dalībvalsts uz citu vai no trešām valstīm uz dalībvalstīm. Turklāt trešām valstīm, kuras uzskaitītas minētās regulas II pielikuma B daļas 2. iedaļā, prasības pārvietošanai no trešām valstīm atšķiras no prasībām trešām valstīm, kuras uzskaitītas minētā pielikuma C daļā.
            
         
               (3)
            
            
               Tās trešās valstis, kas lolojumdzīvnieku nekomerciālai pārvadāšanai piemēro noteikumus, kuri ir vismaz ekvivalenti Regulā (EK) Nr. 998/2003 izklāstītajiem noteikumiem, ir uzskaitītas minētās regulas II pielikuma B daļas 2. iedaļā.
            
         
               (4)
            
            
               Padomes 1992. gada 13. jūlija Direktīva 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK (2) A pielikuma I daļā, visumā attiecas uz tirdzniecību.
            
         
               (5)
            
            
               Lai izvairītos no tā, ka komerciālu pārvietošanu krāpnieciski maskē kā lolojumdzīvnieku nekomerciālu pārvietošanu, kas paredzēta Regulā (EK) Nr. 998/2003, minētās regulas 12. pantā ir paredzēts, ka prasības un pārbaudes, kas noteiktas Direktīvā 92/65/EEK, ir piemērojamas vairāk nekā piecu lolojumdzīvnieku pārvietošanas gadījumā, ja dzīvniekus ieved Kopienā no trešās valsts, kas nav minēta II pielikuma B daļas 2. iedaļā.
            
         
               (6)
            
            
               Pieredze, kas gūta, piemērojot Regulu (EK) Nr. 998/2003, liecina, ka pastāv liels risks, ka suņu, kaķu un sesku komerciālu pārvietošanu krāpnieciski maskē kā nekomerciālu pārvietošanu, ja šos dzīvniekus ieved dalībvalstī no citas dalībvalsts vai trešās valsts, kas norādīta minētās regulas II pielikuma B daļas 2. iedaļā.
            
         
               (7)
            
            
               Lai izvairītos no šādas prakses un nodrošinātu vienādu Regulas (EK) Nr. 998/2003 piemērošanu, jāizstrādā vienādi noteikumi gadījumiem, ja suņus, kaķus un seskus ieved dalībvalstī no citas dalībvalsts vai trešās valsts, kas norādīta minētās regulas II pielikuma B daļas 2. iedaļā.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un ne Eiropas Parlaments, ne Padome nav izteikusi pret tiem iebildumus,
            
         IR PIEŅĒMUSI ŠO REGULU.
   1. pants
   Prasības un pārbaudes, kas minētas Regulas (EK) Nr. 998/2003 12. panta pirmās daļas b) apakšpunktā, attiecas uz minētās regulas I pielikuma A un B daļā minēto sugu lolojumdzīvnieku pārvietošanu, ja kopējais dzīvnieku skaits, kurus ieved dalībvalstī no citas dalībvalsts vai trešās valsts, kas norādīta minētās regulas II pielikuma B daļas 2. iedaļā, pārsniedz piecus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 6. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 146, 13.6.2003., 1. lpp.
   
      (2)  OV L 268, 14.9.1992., 54. lpp.